***TOREK, 24. 3. 2020***

**Dobro jutro, moj nadobudnež. Lep dan ti želim.**

**SLJ – Branje v nadaljevanjih**

Pri prvi uri SLJ nadaljuješ z branjem e-zgodbe Detektiv Junior in teta Krota

**SLJ - *Opis poti* – Tvorjenje besedila**

V prilogi je slika, ki jo vidiš tudi na desni strani lista.

*Ambrož živi v mestu v rumeni hiši, ki je označena z rdečo piko. Z očkom sta se s kolesi odpravila k ribniku, da bi nahranila račke. Ko je mamica popoldne prišla iz službe, ji je Ambrož opisal, kod sta se peljala.*

V pisanko napiši, kako je Ambrož opisal pot do ribnika. Glej zarisano pot.

**MAT – Računam do 100**

Najprej na spletni strani spodaj vadi poštevanko števil od 2 do 9. Ta števila označiš na narisanih deščicah tako, da »poklikaš« željena števila. Glej sliko desno.

<https://www.mathdiploma.com/spuq-balloons.html>

Nato vzemi SDZ 2 in reši naloge na straneh 104 in 105.

Da ne bo prenaporno, si vzemi 10 minut odmora, potem pa reši še RZLB 2/ 23, 24. Starši naj preverijo pravilnost rešitev.

**LUM – Slikanje:** Izdelovanje slike iz naravnih materialov

Danes boš ustvarjal-a v naravi. Tvoji današnji pripomočki bodo vejice, veje, kamenčki, listki, storži…. Vse kar ti pride pod pridne prstke. Ker bo jutri materinski dan, mamici izdelaj lepo sliko s pomočjo naravnih materialov. Svojo umetnijo mi prosim pošlji. Da boš bolje razumel-a, ti pokažem nekaj slik. Dobro se obleci, ker je zunaj mrzlo. Ko pa se vrneš nazaj, naj te pričaka skodelica toplega čaja.



To je vse za danes. Lepo popoldne ti želim.

****